ΓΡΑΠΤΗ ΕΡΩΤΗΣΗ E-0384/02

υποβολή: Bernard Poignant (PSE) προς την Επιτροπή

(21 Φεβρουαρίου 2002)

Θέμα: Προσχώρηση της Κίνας στον ΠΟΕ και σεβασμός των ανθρωπίνων δικαιωμάτων

Κατά τη σύνοδο της ολομέλειας του Στρασβούργου τον περασμένο Οκτώβριο, το Ευρωπαϊκό Κοινοβούλιο ενέκρινε την έκθεση του κυρίου Gahtron σχετικά με την προσχώρηση της Κίνας στο Λαϊκό ΠΟΕ (A5-0366/2001). Δεν μπορεί κανείς παρά να είναι ευνοϊκός στην ένταξη αυτής της χώρας στον Παγκόσμιο Οργανισμό Εμπορίου. Ο αντίκτυπος, όσο μπορούμε να κρίνουμε, δε μπορεί παρά να είναι θετικός για το λαό της Κίνας. Ο συντάκτης της παρούσας ερώτησηςποθέτει ότι η επιλογή να ανατεθούν οι Ολυμπιακοί Αγώνες στο Πεκίνο το 2008πάγεται στην ίδια λογική.

Ωστόσο, ανέκυψαν ανησυχίες μεταξύ των συμπολιτών μας. Η αποδοχή του κομμουνιστικού κινεζικού καθεστώτος στους διεθνείς κύκλους δεν πρέπει να έχει ως αποτέλεσμα να ξεχαστούν οι καθημερινές παραβιάσεις των ανθρωπίνων δικαιωμάτων που το καθεστώς διαπράττει: θανατικές ποινές, βασανιστήρια, αυθαίρετες κρατήσεις και δεν αποτελούν την εξαίρεση.

Εάν η Κίνα προσχωρήσει στο σύστημα ΠΟΕ οφείλει να προσαρμοστεί στους κανόνες. Ένας από αυτούς αφορά τη Γενική Συμφωνία Δασμών της ΓΣΔΕ του 1947, το άρθρο 20 της οποίας προβλέπει εξαιρέσεις στη συμφωνία, κυρίως όταν πρόκειται να εισαχθούν προϊόντα που κατασκευάζονται στις φυλακές.

Στην προκειμένη περίπτωση, πολλοί Κινέζοι καταδικάζονται σε καταναγκαστικά έργα και, σ' αυτό το πλαίσιο, εξαναγκάζονται να κατασκευάζουν προϊόντα προς εξαγωγή.

Η ΕΕ έχειποχρέωση εγρήγορσης γι' αυτό το φάκελο. Πώς η Επιτροπήπολογίζει να ενεργήσει σε αυτή την περίπτωση·

Απάντηση του κ. Lamy Εξ ονόματος της Επιτροπής

(18 Μαρτίου 2002)

Η Επιτροπή συμμερίζεται απόλυτα την ανησυχία του Αξιότιμου Μέλους του Κοινοβουλίου σχετικά με τις πρακτικές καταναγκαστικών έργων και εργασίας στις φυλακές.

Ο σεβασμός των δικαιωμάτων του ανθρώπου, συμπεριλαμβανομένων των βασικών κανόνων εργασίας, αποτελεί γενικά στόχο προτεραιότητας για την Επιτροπή. Η ανακοίνωση της Επιτροπής με τίτλο Προαγωγή

βασικών κανόνων εργασίας και βελτίωση της κοινωνικής διαχείρισης στο πλαίσιο της παγκοσμιοποίησης(1) παρουσίασε πράγματι μια πλήρη στρατηγική για την προώθηση των βασικών κανόνων εργασίας στο πλαίσιο της παγκοσμιοποίησης. Η εν λόγω στρατηγική προτείνει δράση σε διεθνές και ευρωπαϊκό επίπεδο, για όλες τις εξωτερικές σχέσεις, καθώς και στο πλαίσιο των διεθνών οργανώσεων εργασίας για την εξασφάλιση της εφαρμογής των βασικών κανόνων εργασίας.

Με βάση την εμπορική πολιτική, η Επιτροπή προτείνει προσέγγιση που βασίζεται στην παροχή κινήτρων με την ενίσχυση του καθεστώτος παροχής κοινωνικών κινήτρων στο πλαίσιο του καθεστώτος Γενικευμένων Δασμολογικών Προτιμήσεων (ΚΓΠ). Το Συμβούλιο ενέκρινε το αναθεωρημένο ΚΓΠ τον Δεκέμβριο 2001 και συνεπώς επιβεβαίωσε την εν λόγω προσέγγιση.

Όσον αφορά ειδικότερα την εργασία στη φυλακή, το Αξιότιμο Μέλος του Κοινοβουλίου ορθά ανέφερε το άρθρο ΧΧ της Γενικής Συμφωνίας Δασμών και Εμπορίου που προβλέπει τη λήψη εμπορικών μέτρων κατά της εργασίας στη φυλακή. Πράγματι η προσχώρηση της Κίνας στον Παγκόσμιο Οργανισμό Εμπορίου (ΠΟΕ) παρέχει μεταλύτερη διαφάνεια στις εμπορικές πρακτικές που σχετίζονται με την εργασία στη φυλακή. Η Επιτροπή θα παρακολουθήσει την κατάσταση στην Κίναπό το φως των διατάξεων του ΠΟΕ και θα λάβει τα κατάλληλα μέτρα.

(1) COM(2001)416 final.